**Július Szöke** (\* 1. august 1995, Hnúšťa) je slovenský profesionálny futbalista, ktorý hráva na poste stredopoliara v cyperskom klube Aris Limassol.

Klubová kariéra
---------------

### Železiarne Podbrezová

Szöke vyrastal v mládežníckom tíme Železiarne Podbrezová. Za A-tím debutoval 20. júla 2012 v 2. lige pri víťazstve 1:0 nad Partizán Bardejov. Svoj prvý gól za klub strelil 18. mája 2013 pri víťazstve 4:0 nad TJ Baník Ružiná. V sezóne 2012/13 odohral za Podbrezovú 12 zápasov.

#### Hosťovanie v Ružomberku

V januári 2014 odišiel Szöke na polročné hosťovanie do MFK Ružomberok. Prvý zápas odohral 15. marca proti Dunajskej Strede (prehra 0:2).

#### Hosťovanie v Zlatých Moravciach

Po hosťovaní v Ružomberku bol Szöke poslaný na hosťovanie do ViOn Zlaté Moravce do konca sezóny 2014/15. Dňa 19. júla si pripísal prvý štart za Zlaté Moravce pri remíze 1:1 s MFK Ružomberok. V sezóne odohral za ViOn 22 zápasov (21 v lige).

### Návrat do Podbrezovej

Po návrate zo Zlatých Moraviec strávil Szöke jesennú časť sezóny 2015/16 v Podbrezovej.

### Šachťor Karagandy

V marci 2016 prestúpil Szöke do kazašského klubu Šachťor Karagandy. V klube debutoval 12. marca pri prehre 1:2 s Astanou. Prvýkrát skóroval 16. októbra pri víťazstve 2:1 nad Zhetysu. Szöke sa s Karagandy úspešne zachránil v najvyššej kazašskej súťaži a v sezóne 2016 odohral 29 zápasov v ktorých strelil tri góly.

V sezóne 2017 odohral za Karagandy 29 zápasov v ktorých strelil tri góly.

### Šachťor Soligorsk

V januári 2018 sa Szöke pripojil k bieloruskému klubu Šachťor Soligorsk ako voľný hráč. V Soligorsku debutoval 11. marca v štvrťfinále bieloruského poháru proti Dnepr Mogilev (výhra 3:1). V bieloruskej futbalovej lige (Vyšejšaja Liha) debutoval 31. marca pri remíze 0:0 s Dynamom Brest. Prvý gól za Soligorsk strelil 17. júna pri výhre 4:0 nad Luch Minsk. V sezóne 2018 odohral v lige 28 zápasov.

Dňa 26. mája 2019 sa s tímom tešil zo zisku bieloruského poháru. Jeho tím zvíťazil vo finále nad Vitebskom 2:0, Szöke však vo finále nehral.

V sezóne 2020 sa Szöke stal so Soligorskom majstrom Bieloruska a tento úspech zopakovali aj v sezóne 2021. Počas pôsobenia v Soligorsku patril Szöke medzi najdrahších hráčov v Bielorusku.

### Ironi Kirjat Šmona

V januári 2022 odišiel Szöke ako voľný hráč do izraelského klubu Hapoel Ironi Kirjat Šmona. V klube debutoval 8. januára pri víťazstve 6:2 nad Hapoel Nof HaGalil.

### Aris Limassol

Po polroku v Izraeli prestúpil Szöke do cyperského klubu Aris Limassol kde podpísal dvojročnú zmluvu. Za Aris debutoval 26. júla v prvom zápase druhého predkola Konferenčnej ligy UEFA 2022/23 proti Neftči Baku (výhre 2:0). V Cypriot First Division debutoval 28. augusta v mestskom derby proti AEL Limassol. Svoj prvý gól strelil 24. februára pri remíze 1:1 s Pafos. S Arisom Limassol sa v sezóne 2022/23 stal po prvýkrát v histórii klubu majstrom ligy. Szöke sa po dvoch majstrovských titulov v Bielorusku tešil z titulu aj na Cypre.

Štatistiky
----------

### Klubové

*K 3. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Železiarne Podbrezová | 2012/13 | 2. liga | 12 | 1 | ― | ― | ― | 12 | 1 |
| 2013/14 | 8 | 1 | ― | ― | ― | 8 | 1 |
| 2015/16 | Niké liga | 10 | 0 | 0 | 0 | ― | ― | 10 | 0 |
| Celkom | 30 | 2 | 0 | 0 | ― | ― | 30 | 2 |
| MFK Ružomberok (hosť.) | 2013/14 | Niké liga | 8 | 0 | 1 | 0 | ― | ― | 9 | 0 |
| ViOn Zlaté Moravce (hosť.) | 2014/15 | 27 | 0 | 1 | 0 | ― | ― | 28 | 0 |
| Šachťor Karagandy | 2016 | Premjer Ligasy | 29 | 3 | ― | ― | ― | 29 | 3 |
| 2017 | 26 | 2 | 3 | 1 | ― | ― | 29 | 3 |
| Celkom | 55 | 5 | 3 | 1 | ― | ― | 58 | 6 |
| Šachťor Soligorsk | 2018 | Vyšejšaja Liha | 28 | 2 | 3 | 0 | 4**1** | 0 | ― | 35 | 2 |
| 2019 | 26 | 1 | 4 | 0 | 5**1** | 0 | ― | 35 | 1 |
| 2020 | 24 | 2 | 5 | 1 | 1**1** | 0 | 0 | 0 | 30 | 3 |
| 2021 | 23 | 1 | 4 | 0 | 4**2 3** | 0 | 1**4** | 0 | 32 | 1 |
| Celkom | 101 | 6 | 16 | 1 | 14 | 0 | 1 | 0 | 137 | 7 |
| Ironi Kirjat Šmona | 2021/22 | Ligat ha Al | 14 | 0 | 1 | 0 | ― | ― |  |  |
| Aris Limassol | 2022/23 | Cypriot First Division | 31 | 2 | 1 | 0 | 2**3** | 0 | ― | 34 | 2 |
| 2023/24 | 0 | 0 | 0 | 0 | 2**2** | 0 | 1**5** | 0 | 3 | 0 |
| Celkom | 31 | 2 | 1 | 0 | 4 | 0 | 1 | 0 | 37 | 2 |
| Celkovo | 256 | 18 | 23 | 2 | 18 | 0 | 2 | 0 | 299 | 20 |

Poznámky
**1** Európska liga UEFA
**2** Liga majstrov UEFA
**3** Európska konferenčná liga UEFA
**4** Bieloruský superpohár
**5** Cyperský superpohár

Úspechy hráča
-------------

**Šachťor Soligorsk**

* Vyšejšaja Liha: 2020, 2021
* Bieloruský pohár: 2018/19
* Bieloruský superpohár: 2021

**Aris Limassol**

* Cypriot First Division: 2022/23
* Cyperský superpohár: 2023

Referencie
----------

1. ↑   *V Liptove majú cieľ pohárovú Európu napriek odchodu strelca Lačného* [online]. TERAZ.sk, 2014-02-25, [cit. 2023-08-03]. Dostupné online.
2. ↑   *Szöke si Kazachstan pochvaľuje: Do Premier League ho zavolal Vukušič, aby zastavil Aršavina* [online]. Futbalový svet, 2016-05-19, [cit. 2023-08-03]. Dostupné online.
3. ↑   *Szőke vymenil Kazachstan za Bielorusko* [online]. mynovohrad.sme.sk, [cit. 2023-08-03]. Dostupné online.
4. ↑   *Július Szöke oslavuje so Šachťorom Soligorsk titul: A teraz túžim po Rusku! | FutbalPortal.sk* [online]. www.futbalportal.net, [cit. 2023-08-03]. Dostupné online.
5. ↑   *Patrí k najdrahším hráčom v Bielorusku. Július Szöke sníva o ruskej Premier league* [online]. slovenskifutbalisti.sk, [cit. 2023-08-03]. Dostupné online.
6. ↑   *Hnúšťan Szőke bude hrať v Izraeli - vobraze.sk* [online]. 2021-12-02, [cit. 2023-08-03]. Dostupné online.
7. ↑   *Bude pôsobiť na Cypre. Szöke odchádza z Izraela* [online]. sportnet.sme.sk, [cit. 2023-08-03]. Dostupné online.

Externé odkazy
--------------

* Július Szöke na transfermarkt.com